Školský vzdelávací program
BIOLÓGIA
Vzdelávacia oblasť: Človek a príroda
Vyučovací predmet: Biológia
Ročník: 5. – 9. ročník (nižšie stredné vzdelávanie – ISCED 2)
Časová dotácia: 
5.r , 7.r. a 9.r. :  2 hodiny týždenne, spolu cca 66 vyučovacích hodín ročne, 
6. a 8.r. - 1 hodina týždenne, spolu cca 33 vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Telesná a športová výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Vyučovací predmet biológia je na základnej škole zameraný na poznávanie javov a procesov prebiehajúcich v prírode vo vzájomných súvislostiach a vedie žiakov k chápaniu prírody ako celku. Sústreďuje sa najmä na tie javy, ktoré bezprostredne ovplyvňujú život človeka. Ich poznanie je východiskom pre formovanie pozitívneho vzťahu k živej prírode,
rozvíjanie schopnosti ekologicky myslieť a konať, ako aj pre upevňovanie návykov dôležitých pre zachovanie zdravia
Vzdelávací štandard predmetu má základné časti: Príroda a život a Spoločenstvá organizmov.  
Základnou organizačnou formou je 45-minútová vyučovacia hodina
Materiálno-technické podmienky: Škola nedisponuje učebňou biológie ani priestorom pre kabinetnú zbierku.
Ciele predmetu
Cieľom predmetu, je aby žiaci:
· získali základnú predstavu o prírode ako výsledku vzájomného pôsobenia jej zložiek,
  pochopili prírodné javy, procesy a objekty vo vzájomných súvislostiach,
  získali informácie o prírode pozorovaním, pátraním, skúmaním a využitím rôznych zdrojov,
  analyzovali, interpretovali, triedili a hodnotili informácie o organizmoch a prírode,
  používali správnu terminológiu na opísanie procesov a javov v živej a neživej prírode, 
  plánovali, uskutočňovali, zaznamenávali a vyhodnotili  biologické pozorovania a pokusy,
  diskutovali o význame a praktických dôsledkoch vybraných vedeckých objavov,
  aplikovali osvojené spôsobilosti a vedomosti na podporu svojho zdravia,
  chránili prírodu a šetrili prírodné zdroje,
  plánovali a realizovali jednoduché projekty v oblasti biológie, 
  prezentovali a obhajovali výsledky svojej práce
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). 
Súčasťou rozvoja digitálnej gramotnosti je aj AI gramotnosť – Žiaci sa primerane svojmu veku oboznamujú s možnosťami a limitmi umelej inteligencie. Učia sa formulovať jednoduché zadania, overovať správnosť a dôveryhodnosť informácií získaných pomocou AI, rozpoznávať možné chyby či skreslenia a používať nástroje umelej inteligencie eticky, bezpečne a zodpovedne pri učení a riešení biologických problémov.
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť.
Stratégia vyučovania
Kompetencie (spôsobilosti) v oblasti prírodných vied
Poznávať živé organizmy a ich význam v prírode a pre život človeka. Chápať lesný, vodný, trávny, poľný ekosystém a ľudské obydlia ako životný priestor organizmov, poznať typických predstaviteľov podľa vonkajších znakov, životných prejavov a potravových vzťahov, zásady prevencie a spôsob ochrany pred škodlivými druhmi.
Poznať základnú stavbu, funkcie a životné prejavy rastlinných a živočíšnych buniek, jednobunkových a mnohobunkových organizmov.
Poznať základnú stavbu a funkcie sústav orgánov človeka, zásady starostlivosti prvej pomoci pri bežných poraneniach. Rozvíjať poznatky o činnosti ľudského tela, ako celostného systému z hľadiska ochrany zdravia  a zdravého životného štýlu.
Porozumieť vzťahu neživej a živej prírody a význam jej poznávania. 
Poznať základnú stavbu a stavebné jednotky Zeme, podstatné zmeny v zemskej kôre, základné vonkajšie a vnútorné geologické procesy, súvislosti geologického vývoja Zeme, prírody a človeka.
Poznať základné podmienky života, faktory prostredia a vzťahy organizmov, následky vplyvu človeka na biosféru a možnosti ich odstránenia
Poznať hlavné znaky základných životných procesov baktérii, rastlín, húb a živočíchov, podstatu a význam dedičnosti v prírode a pre človeka.
Poznať zložky životného prostredia, ich vzájomný vzťah, význam pre podmienky života organizmov a človeka a faktory vplývajúce na kvalitu životného prostredia, zdravie a spôsob života človeka a organizmov, základné hľadiská ochrany životného prostredia a prírody. 

Stanovené ciele sa dosahujú rozvíjaním ďalších kľúčových kompetencií žiakov:
Komunikatívne a sociálno- interakčné spôsobilosti
identifikovať a správne používať základné pojmy
objektívne opísať, vysvetliť alebo zdôvodniť základné znaky biologických objektov a procesov, podstatu procesov a vzťahov
vecne správne sa vyjadrovať verbálne, písomne a graficky k danej učebnej téme 
vedieť využiť informačné a komunikačné zdroje, vyhľadávať, triediť a spracovávať informácie a dáta z rôznych zdrojov
zrozumiteľne prezentovať svoje poznatky, skúsenosti a zručnosti
vedieť spracovať jednoduchú správu z pozorovania na základe danej štruktúry
vedieť spracovať a prezentovať jednoduchý projekt so zameraním na ciele, metódy, výsledky a ich využitie
Interpersonálne a intrapersonálne spôsobilosti
vyjadrovať svoje názory, postoje a skúsenosti
pracovať vo dvojiciach alebo v skupinách, vzájomne radiť a pomáhať
prezentovať a zhodnotiť výsledky svojej alebo skupinovej činnosti
hodnotiť vlastné výkony a pokroky v učení
používať správne postupy a techniky pri praktických činnostiach
dodržiavať pravidlá bezpečnosti a ochrany zdravia
využívať učebné, kompenzačné a iné pomôcky
rozvíjať zručnosti pri práci s prírodninami a pri terénnych pozorovaniach
aplikovať teoretické poznatky a skúsenosti v praktických podmienkach
Schopnosť tvorivo riešiť problémy
riešiť úlohy zamerané na rozvoj porozumenia a aplikácie
navrhovať rôzne riešenia úloh, postupov a prístupov
rozvíjať schopnosti a zručnosti pri riešení praktických úloh, spracovávaní jednoduchých správ z pozorovaní a jednoduchých školských projektov
využívať tvorivosť a nápaditosť, samostatne tvoriť závery na základe zistení, skúmaní alebo riešení úloh
predpokladať a určiť príčinné súvislosti
pozorovať, experimentovať a odhadovať







Stratégia vyučovania
Pri voľbe vyučovacích metód a foriem prihliada učiteľ na usporiadanie obsahu vyučovanie, vlastné činnosti a činnosti žiakov zacielené na dosiahnutie stanovených cieľov a kľúčových kompetencií.
Voľba metód závisí od obsahu učiva, cieľov vyučovacej hodiny, vekových a iných osobitostí žiakov a materiálneho vybavenia. Na vzbudenie záujmu žiakov o učebnú činnosť možno využiť motivačné metódy, ako je motivačné rozprávanie (citové približovanie obsahu učenia), motivačný rozhovor (aktivizovanie poznatkov a skúseností žiakov), motivačný problém (upútanie pozornosti prostredníctvom nastoleného problému), motivačnú demonštráciu ( vzbudenie záujmu pomocou, ukážky).  Expozičné metódy je potrebné využívať pri vytváraní nových poznatkov a zručností. Odporúča sa rozprávanie (vyjadrovanie skúseností a aktívne počúvanie), vysvetľovanie (logické systematické sprostredkovanie učiva), rozhovor (verbálna komunikácia formou otázok a odpovedí na vyjadrenie faktov, konvergentných a divergentných otázok, otázok na pozorovanie, posúdenie situácie, hodnotenie javov, rozhodovanie), beseda (riešenie aktuálnych otázok celým kolektívom), demonštračná metóda (demonštrácia obrazov, modelov, prírodnín), pozorovanie (cielené systematické vnímanie objektov a procesov), manipulácia s predmetmi (praktické činnosti, experimentovanie, pokusy, didaktická hra), inštruktáž (vizuálne a auditívne podnety k praktickej činnosti, vedenie žiakov k chápaniu slovnému a písomnému návodu). Významné miesto majú problémové metódy, ku ktorým patrí heuristická metóda (učenie sa riešením problémov založenom na vymedzení a rozbore problému, tvorbe a výberu možných riešení a vlastnom riešení)a projektová metóda (riešenie projektu, komplexná praktická úloha, problém, téma, ktorej riešenie teoretickou aj praktickou činnosťou vedie k vytvoreniu určitého produktu). Odporúča sa zvýšiť dôraz na prácu s knihou a textom (čítanie s porozumením, spracovanie textových informácií, učenie sa z textu, orientácia v štruktúre textu, vyhľadávanie, triedenie, využívanie podstatných informácií), samostatné učenie prostredníctvom informačnej a komunikačnej techniky a experimentovanie (samostatné hľadanie, skúšanie, objavovanie). 
Hodnotenie a klasifikácia predmetu
Predmet je hodnotený známkou. 
V súlade s požiadavkami učebných osnov sa hodnotí: 
· schopnosť posudzovať a uplatňovať poznatky a zručnosti pri riešení teoretických a praktických úloh, 
· schopnosť vykonávať intelektuálne a praktické činnosti pri realizácii experimentov, 
· využitie experimentu na vyvodenie teoretických poznatkov, návrh postupu riešenia úlohy, 
· kvalita myslenia – logickosť, samostatnosť, tvorivosť, 
· schopnosť vyhľadávať, spracovať a primerane prezentovať informácie z rôznych zdrojov,
· schopnosť riešiť úlohy a prezentovať informácie samostatne aj v skupine, 
· schopnosť vyjadriť funkčné závislosti graficky, tabuľkou, schémou, mapou, obrázkom, náčrtom aj elektronicky
Váha hodnotenia
	Zložka hodnotenia
	Váha

	Krátke písomné práce
	0,5

	Súhrnné písomné práce
	1,0

	Ústne odpovede
	0,5 – 1,0

	Praktická aktivita, bádateľská činnosť
	0,5 – 1,0

	Aktivita na hodine, príprava na vyučovanie, súťaže
	Súčasť celkového hodnotenia



Stupnica hodnotenia
	Známka
	Percentuálna úspešnosť

	1 (výborný)
	100 % - 90 %

	2 (chválitebný)
	89 % - 75 %

	3 (dobrý)
	74 % - 50 %

	4 (dostatočný)
	49 % - 25 %

	5 (nedostatočný)
	24 % - 0 %
















Učebné osnovy – 5. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Úvod   / Príroda a život
6 h
	· úvodná hodina, poučenie o bezpečnosti a organizácii, hodnotenie v predmete
· príroda, živé a neživé časti prírody, organizmy, , pozorovanie, pokus
· mikroskop, mikroskopický preparát
· podložné a krycie sklíčko, pinzeta, preparačná ihla

	· dodržiavať hygienické a bezpečnostné požiadavky 
· rozhodnúť, ktoré informácie sa získavajú pozorovaním a ktoré lupou
· vybrať a použiť vhodnú pomôcku na pozorovanie konkrétnej prírodniny
· pozorovať prírodniny mikroskopom, lupou
· rozlíšiť organizmy podľa vonkajšej stavby
· pozorovaním zistiť spoločné a rozdielne znaky skupín organizmov
· vysvetliť prispôsobenie organizmov danému prostrediu
· vyhľadať neznáme organizmy prostredníctvom atlasu

	OSR, OZO, AIG

	Spoločenstvá organizmov
60 h
	· spoločenstvo lesa, vody, poľa, lúky, vysokohorské
· baktérie, huby, rastliny, živočíchy
· dreviny listnaté a ihličnaté, stromy, kry, byliny
· vonkajšia stavba tela rastlín a húb (drevín, bylín, húb s plodnicou), vrstvy lesa
· machy, paprade a prasličky
· rastliny chránené, liečivé, jedovaté
· podzemné zásobné orgány
· byliny jedlé, jedovaté
· lišajníky, spolužitie
· vonkajšia stavba tela živočíchov (bezstavovce, stavovce)
· parazity, inštinkt
· ryby, obojživelníky, plazy, vtáky, cicavce
· koža, šupiny, srsť
· bylinožravce, mäsožravce, všežravce
· vtáky stále, sťahovavé, dravce, sovy, spevavce
· voda tečúca, stojatá
· kyslík, teplota vody, planktón. riasy jednobunkové, mnohobunkové, sinice
· živočíchy jednobunkové, mnohobunkové
· plávacie blany, mastné perie, vtáky kŕmivé, nekŕmivé
· hustá srsť, silný chvost, hlodavé zuby, hlodavce
· lúky, pasienok, pole, medza, remizka
· trávnaté porasty, hospodárske plodiny
· obilniny, krmoviny, okopaniny, olejniny
· pohlavná dvojtvarosť, hniezdenie
	rozlíšiť spoločenstvá podľa zastúpenia organizmov
· rozhodnúť o zaradení vybraných organizmov do lesného, vodného, poľného, lúčneho a vysokohorského spoločenstva
· zdôvodniť potravové vzťahy medzi organizmami žijúcimi v spoločenstve
· zostaviť jednoduché potravové reťazce pre každé spoločenstvo
· zhodnotiť význam organizmov v prírode
· argumentovať, prečo musia byť niektoré rastliny a živočíchy chránené
· vyhľadať informácie, ktoré rastliny alebo živočíchy sú chránené
· nájsť príklady poškodzovania prírody nevhodnou činnosťou človeka v okolí školy
· rozhodnúť, ktoré zásady správania sa v prírode  sú bezpečné z hľadiska ochrany vlastného zdravia
· akceptovať zásady zberu húb a liečivých rastlín z prírody
· zhodnotiť význam kyslíka rozpusteného vo vode pre život vodných organizmov
· zdôvodniť škodlivosť a príčiny premnoženia niektorých druhov organizmov pre lesné a poľné spoločenstvo
· zhotoviť záznam z pozorovania (nákres a popis)
· vyhľadať neznáme organizmy pomocou atlasu a skontrolovať s pomocou umelej inteligencie
· spracovať doplňujúce informácie o jednotlivých spoločenstvách vyhľadané z rôznych zdrojov
· prezentovať vlastné práce (plagáty, modely, prezentácie)

	OSR, OZO, ENV,  MDV, AIG




OSR, OZO, ENV, MDV, AIG




Učebné osnovy – 6. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Úvod   / Život s človekom a v ľudských sídlach
16 h
	· úvodná hodina, poučenie o bezpečnosti a organizácii, hodnotenie v predmete
· ľudské sídlo, zdomácňovanie, šľachtenie, odroda, plemeno
· mikroorganizmy,(baktérie, plesne, kvasinky)
· zelenina cibuľová, hlúbová, koreňová, plodová, strukoviny
· rastliny hospodárske, ovocné
· včela, včelárstvo. ryby, rybárstvo, rybnikárstvo
· zvieratá hospodárske. domáce
· škodcovia, parazity vonkajšie, vnútorné, prenášače nákazy, prevencia
· premnoženie hlodavcov, hmyzu
· dezinfekcia, dezinsekcia, deratizácia
· biologická ochrana, spevavce

· 

	· dodržiavať hygienické a bezpečnostné požiadavky 
· rozlíšiť špecifiká spoločenstva vznikajúceho v ľudských sídlach a v ich okolí
· zhodnotiť vplyv človeka na prostredie organizmov
· vysvetliť, aký význam majú pre človeka  mikroorganizmy, pestované rastliny a živočíchy žijúce v ľudských sídlach a v ich okolí
· navrhnúť a realizovať projekt na  poznávanie organizmov žijúcich v okolí svojho bydliska alebo školy pomocou AI
  prezentovať výsledky projektu




	OSR, OZO,  MDV, ENV, AIG

	Živé organizmy a ich stavba
17 h
	· bunka, bunkové organely
· vírusy, baktérie, 
· organizmus jednobunkový, mnohobunkový
· pletivo, tkanivo, orgán, orgánová sústava, organizmus
· stavba rastlín, vonkajšia, vnútorná (koreň, stonka, list, kvet, plod, semeno)
· vlákno, podhubie, výtrusnica
· životný cyklus parazitov
· stavba tela bezstavovcov, vonkajšia, vnútorná (sústava tráviaca, obehová, dýchacia, nervová, zmysly)
	· rozlíšiť rastlinnú a živočíšnu bunku podľa stavby
· vymenovať základné funkcie bunky
· pozorovať bunky mikroskopom
· pripraviť prezentáciu o vírusových a bakteriálnych ochoreniach pomocou AI
· zostaviť schému všeobecnej stavby a organizácie tela mnohobunkovej rastliny a živočícha
· porovnať časti tela machu, kvitnúcej rastliny na ukážke
· vysvetliť základné funkcie orgánov kvitnúcej rastliny
· porovnať stavbu tela húb s plodnicami a bez plodníc
· pozorovaním zistiť odlišnosti vonkajšej stavby tela jednotlivých skupín bezstavovcov
· kategorizovať zástupcov pŕhlivcov, ploskavcov, hlístovcov, mäkkýšov, obrúčkavcov a článkonožcov na ukážke
· navrhnúť a zaznamenať pozorovanie vybraného bezstavovca
· spracovať a prezentovať výsledky pozorovania rôznymi formami

	OSR, OZO,  MDV, ENV, AIG





Učebné osnovy – 7. ročník
Časová dotácia: 2 hodiny týždenne, cca 66 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Človek a jeho telo
55 h
	· úvodná hodina, poučenie o bezpečnosti a organizácii, hodnotenie v predmete
· znaky ľudského organizmu, ľudské spoločenstvo
· rasizmus
· orgán, orgánová sústava, stavba a funkcia orgánových sústav človeka: koža, oporná, pohybová, tráviaca, dýchacia, obehová, vylučovacia, rozmnožovacia, regulačné sústavy
· výživa, zložky potravy, potravinová pyramída, stravovacie návyky
· krvné skupiny, darcovstvo krvi, transfúzia
· vývin jedinca, starostlivosť o dieťa
· antikoncepcia, plánované rodičovstvo
· ochorenia orgánových sústav, úrazy
· zásady predlekárskej pomoci
· infekčná choroba, choroboplodné organizmy, inkubačná doba, prevencia, imunita, očkovanie
· zdravie,  zdravý životný štýl, režim dňa, stres, hygienické zásady, 
· intímna hygiena, 
· alkoholizmus, obezita, hladovanie,  fajčenie, 
· psychoaktívne látky (legálne a nelegálne drogy), závislosť
	· dodržiavať hygienické a bezpečnostné požiadavky
· pozorovať spoločné a odlišné znaky ľudského a živočíšneho organizmu
· pomenovať ma ukážke orgány ľudského tela
· vysvetliť význam procesov a štruktúr v ľudskom tele
· objasniť prepojenie orgánových sústav
· zistiť, čo sa odohráva v ľudskom tele pri aktívnom pohybe (namáhavej práci)
· demonštrovať jednoduché  zručnosti potrebné k poskytnutiu prvej pomoci
· aplikovať osvojené spôsoby boja proti nákazlivým ochoreniam
· zhotoviť plán pozorovania a skúmania ľudského tela
· orientovať sa v informáciách súvisiacich so zdravým životným štýlom a ochranou zdravia
· naplánovať a uskutočniť projekt v súvislosti so zdravím alebo zdravým životným štýlom človeka pomocou AI

	OSR, OZO, MDV, ENV, VMR, AIG

	Stavba a funkcia tela stavovcov
11 h
	· stavovce
· orgán, orgánová sústava
· orgánové sústavy stavovcov, sústava krycia, oporná, pohybová, tráviaca, dýchacia, obehová, vylučovacia, nervová, zmysly
· rozmnožovanie a vývin stavovcov
· oplodnenie vonkajšie a vnútorné, vývin jedinca mimo tela samice, v tele samice
· životné prejavy a správanie stavovcov
	· rozlíšiť pojmy orgán a orgánová sústava
· identifikovať jednotlivé orgánové sústavy stavovcov pomocou obrázkov
· pomenovať základné orgány orgánových sústav stavovcov pomocou obrázkov
· vysvetliť význam orgánových sústav pre život stavovca
· zdôvodniť adaptáciu orgánov opornej, dýchacej, a obehovej sústavy stavovca vzhľadom na jeho prirodzené prostredie a spôsob života
· zdôvodniť odlišnosti orgánov tráviacej sústavy v závislosti od potravy
· porovnať vonkajšie a vnútorné oplodnenie
· analyzovať rozdiely vo vývine jedinca rýb, obojživelníkov, plazov, vtákov, cicavcov
· naplánovať a uskutočniť sledovanie správania stavovcov pomocou AI
· prezentovať svoje zistenia rôznymi formami
· pozorovať kožné útvary stavovcov a zhodnotiť ich význam
· vytvoriť prezentáciu o význame vybranej orgánovej sústavy


	OSR, OZO, MDV, ENV, AIG





Učebné osnovy – 8. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Základné životné procesy organizmov
16 h
	· úvodná hodina, poučenie o bezpečnosti a organizácii, hodnotenie v predmete
· bunka rastlinná a živočíšna
· bunkové organely a ich funkcie
· výživa organizmov, živiny
· organizmy parazitické, saprofytické, symbiotické
· baktérie rozkladné,  kvasné, mliečne, hľuzkovité
· výživa rastlín, fotosyntéza
· výživa živočíchov, trávenie, vstrebávanie
· dýchane organizmov, rozklad organických látok, uvoľnenie energie, vylučovanie živočíchov
· dráždivosť, citlivosť a pohyb rastlín a živočíchov
· regulácia hormonálna , nervová
· delenie bunky
· rozmnožovanie organizmov pohlavné  a nepohlavné

	· zdôvodniť odlišnosti stavby a funkcie  rastlinnej a živočíšnej bunky
· zhodnotiť význam jednotlivých životných procesov pre život organizmov 
· vytvoriť pojmovú mapu vzťahov orgánových sústav
· porovnať životné procesy rastlín a živočíchov
· naplánovať pozorovanie základných znakov a procesov organizmov rôznymi zmyslami a rôznymi spôsobmi pomocou AI
· uskutočniť jednoduchý pokus alebo pozorovanie na skúmanie životných procesov organizmov, 
· formulovať závery z uskutočneného pozorovania alebo pokusu
	OSR, OZO, MDV, ENV, AIG

	Dedičnosť a premenlivosť organizmov
13 h
	· genetika
· dedičnosť, premenlivosť, potomstvo, genetická informácia
· jadro, chromozóm, nukleová kyselina, DNA, dvojzávitnica
· gén, znak, vlastnosť
· kópia DNA
· alela dominantná, recesívna
· bunka telová, pohlavná, oplodnená
· kríženie, schéma kríženia
· premenlivosť nededičná, dedičná
· šľachtenie, odroda, plemeno
· dedičná choroba
· genetické poradenstvo
	· lokalizovať uloženie genetickej informácie v bunke
· opísať stavbu chromozómu
· monitorovať dedične podmienené znaky svojej rodiny
· vysvetliť príčinu tvorby kópie nukleovej kyseliny a význam zníženia počtu chromozómov pri vzniku pohlavných buniek
· schematicky znázorniť prenos určitého znaku na potomkov
· rozlíšiť na príklade dedičnú a nededičnú premenlivosť
· zhodnotiť význam dedičnosti a premenlivosti
· zdôvodniť podstatu šľachtenia
· diskutovať o dedičných chorobách, ich vplyve na život človeka a možnosti genetického poradenstva
· posúdiť využitie vedeckých poznatkov genetiky pomocou AI

	OSR, OZO, MDV, ENV, AIG

	Životné prostredie organizmov a človeka
4 h
	· životné prostredie
· zložky životného prostredia človeka
· ekológia, environmentalistika
· podmienky života
· priemysel, doprava, energetika, poľnohospodárstvo
· znečistenie vzduchu, vody, pôdy
· globálne environmentálne problémy
· odpad, skládky, spaľovanie, recyklácia
· starostlivosť a prírodné a životné prostredie človeka
· ochrana prírody, zákon o ochrane prírody, chránené druhy, chránené územia
· obnoviteľné zdroje energie
	· zistiť ako pozitívne a negatívne človek zasahuje do zložiek životného prostredia
· monitorovať znečistenie ovzdušia, vody, pôdy v okolí školy a bydliska
· zdôvodniť príčiny negatívneho vplyvu človeka na životné prostredie
· zdôvodniť dôsledky znečisťovania ovzdušia, vody a pôdy na život
· argumentovať o pozitívach a negatívach priemyslu, dopravy, energetiky, poľnohospodárstva,  ťažby nerastných surovín
· určiť chránené rastliny, živočíchy, chránené územia Slovenska
· analyzovať možnosti zabráneniu vzniku smogu, skleníkového efektu, kyslých dažďov, ozónovej diery, hromadenia odpadkov
· zhodnotiť význam recyklácie druhotných surovín a alternatívnych zdrojov energie
· dodržiavať osvojené návyky na šetrenie energie vo svojom okolí
· vytvoriť pojmovú mapu vzájomných vzťahov organizmov a prostredia
· navrhnúť jednoduchý projekt zameraný na riešenie environmentálnych problémov v okolí pomocou AI

	OSR, OZO, MDV, ENV, AIG

















Učebné osnovy – 9. ročník
Časová dotácia: 2 hodiny týždenne, cca 66 hodín ročne – navýšené školou
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Neživá príroda a jej poznávanie
10 h
	· úvodná hodina, poučenie o bezpečnosti a organizácii, hodnotenie v predmete
· neživá a živá príroda
· nerastné suroviny, rudy, nerudy
· zemská kôra pevninská a oceánska, zemský plášť, zemské jadro
· minerál, hornina
· kryštál, kryštalizácia
· vlastnosti minerálov, tvrdosť, hustota, farba, lesk
· chránené minerály
· horniny vyvreté, usadené, premenené
· geologické procesy vnútorné, vonkajšie
· zdroje energie geologických procesov
· činnosť magmatická, sopečná, zemetrasenie, premena hornín
· zvetrávanie mechanické, chemické
· geologické činitele, činnosť rušivá, tvorivá
· rozrušovanie, prenášanie, usadzovanie, spevňovanie
· kras, krasové útvary povrchové, podzemné
	· vysvetliť závislosť organizmov od neživej prírody a vplyv organizmov na neživú prírodu na príkladoch
· diskutovať o význame nerastných surovín pre život človeka
· vytvoriť model stavby zemského telesa
· porovnať sféry zemského telesa podľa zloženia a významu
· pozorovaním zistiť odlišnosti medzi minerálmi a horninami
· identifikovať vybrané minerály a horniny
· zdokumentovať výskyt minerálov alebo hornín v okolí školy a bydliska
· navrhnúť spôsob na zistenie fyzikálnych a chemických vlastností minerálov
· zrealizovať pozorovanie alebo pokus na zistenie fyzikálnych a chemických vlastností minerálov
· vyhodnotiť pozorovanie alebo pokus na zistenie fyzikálnych a chemických vlastností minerálov
· vyhľadať informácie o praktickom využití minerálov a hornín a ich výskyt na Slovensku
· kategorizovať horniny podľa znakov
· zdôvodniť vplyv geologických procesov na tvary zemského povrchu, na život organizmov
· zdokumentovať katastrofické procesy vo svete aj na Slovensku a ich následky
· navrhnúť projekt na poznávanie zaujímavostí neživej prírody na území Slovenska pomocou AI
· vysvetliť vznik a výskyt krasu a krasových útvarov
	OSR, OZO, MDV, ENV, AIG

	Dejiny Zeme
20 h
	· vek hornín pomerný, skutočný
· skameneliny, vedúce skameneliny
· geologické éry
· vývoj života
· zmeny zemskej kôry
· klimatické zmeny

	· modelovať proces vzniku skameneliny
· usporiadať skameneliny na ukážke podľa geologických ér
· zhodnotiť významné geologické procesy, ktoré prebiehali v jednotlivých geologických érach
· zostaviť tabuľku jednotlivých etáp vývoja prírody Slovenska s významnými geologickým procesmi a organizmami z konkrétneho obdobia
· zistiť informácie o vývoji prírody svojho okolia pomocou AI




	OSR, OZO, MDV, ENV, AIG

	Ekologické podmienky života
4 h
	· druh, prostredie, biotop
· biogénne prvky, faktory abiotické, biotické
· prispôsobivosť, znášanlivosť
· jedinec, populácia
· vlastnosti populácie
· spoločenstvo, druhová rozmanitosť
· štruktúra spoločenstva
· producent, konzument, reducent
· ekosystém prírodný, umelý
· potravová sieť, pyramída
· rovnováha biologická, ekologická
· ekologické hospodárenie
	· demonštrovať na príklade prispôsobenie organizmov prostrediu
· porovnať rozsah nárokov organizmov na faktory prostredia na príkladoch
· identifikovať vonkajšie a vnútorné vzťahy populácie na príklade 
· vytvoriť pojmovú mapu vzájomných vzťahov medzi populáciami
· zhotoviť jednoduchú koláž ľubovoľného spoločenstva
· zdokumentovať výskyt spoločenstiev  rastlín a živočíchov v okolí školy alebo bydliska
· analyzovať prírodný a umelý ekosystém z hľadiska druhovej rozmanitosti
· zhodnotiť dôsledky narušenia biologickej rovnováhy pomocou AI
· vytvoriť pojmovú mapu vzťahov a závislostí zložiek ekosystému
· zdôvodniť výhody ekologického hospodárenia v krajine
	OSR, OZO, MDV, ENV, AIG



















